Diari Oficial de la Generalitat Valenciana


Sumari del DOGV 135, del 15-12-1983 (1983/802551)

DECRET 140/1983, de 27 d'octubre, del Consell de la Generalitat Valenciana, pel qual s'estableix l'estructura orgànica de la Conselleria d'Industria, Comerç i Turisme.
-----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/10/27/140/dof/vci/html**

### Dades del document

Número de DOGV
:   135

Data del DOGV
:   15-12-1983

Secció del DOGV
:   DISPOSICIONS GENERALS

Número del document
:   1983/802551


Data del document
:   27-10-1983

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 140/1983, de 27 d'octubre, del Consell de la Generalitat Valenciana, pel qual s'estableix l'estructura orgànica de la Conselleria d'Indústria, Comerç i Turisme.  
Per Decret 67/83, de 28 de juny, sobre modificació del nombre i de la denòminació de les Conselleries del Consell de la Generalitat Valenciana, queden atribuïdes les funcions corresponents a turisme a la Conselleria d'Indústria, Comerç i Turisme. Açò, i el fet que el procés de transferències de l'Administració Central en matèria referent a aquests sectors es troba en una fase pròxima a l'acabament, aconsella d'escometre la modificació de l'estructura orgànica existent de l'esmentada Conselleria, a fi d'aconseguir l'eficaç desenvolupament de les competències pròpies d'aquesta.  
En atenció a aquests motius, a proposta del Conseller d?Indústria, Comerç i Turisme, i prèvia deliberació i aprovació pel Consell de la Generalitat Valenciana en sessió de 27 d'octubre de 1983,   
DECRETE:  
Secció I  
Disposició General. Del Conseller  
Article 1.r   
La Conselleria d'Indústria, Comerç i Turisme, sota la superior direcció del seu titular, tindrà per a l'exercici de les competències que li atribueix la legislació vigent, l'estructura orgànica següent:   
a) La Secretaria General Tècnica.  
b) La Subsecretaria.   
c) La Direcció General d'Indústria i Energia.  
d) La Direcció General de Comerç i Consum;  
e) La Direcció General de Turisme.   
f) Els Serveis Territorials d'Indústria, Comerç i Turisme.   
Article 2.n  
Correspon al Conseller, amb caràcter general i en l'àmbit de la Conselleria, les funcions a què fa referència l'article 20 del Reglament de Règim Interior del Consell de la Generalitat Valenciana.   
Article 3.r   
Presidit pel Conseller, hi haurà un Consell ds Direcció que l'assistirà en l'elaboració de la política general del Departament.   
En formaran part el Secretari General Tècnic i els Directors Generals, i hi farà de Secretari el Cap del Gabinet Tècnic.   
Article 4.t   
Sota la immediata dependència del Conseller, hi haurà dos Gabinets: el Gabinet Tècnic i el Gabinet Informàtic.   
Secció II  
Del Subsecretari  
Article 5.é  
Corresponen al Subsecretari, amb caràcter general, les funcions a què fa referència l'article 22 del Reglament de Règim Interior del Consell de la Generalitat Valenciana.   
Article 6.é  
En el supòsit de no haver-hi nomenament de Subsecretari, les funcions pròpies d'aquest seran assumides pel Secretari General Tècnic.   
Secció III  
De la Secretaria General Tècnica  
Article 7.é  
A la Secretaria General Tècnica li corresponen, amb caràcter general, les funcions a què fa referència l'article 24 del Reglament de Règim Interior del Consell.   
La Secretaria General Tècnica s'estructura en les unitats següents:   
-Gabinet Administratiu.   
-Servei Jurídic.   
Article 8.é  
U.-Al Gabinet Administratiu li correspon el desenvolupament de les funcions de personal i les de caràcter administratiu, pressupostari i financer.   
Dependran del Gabinet Administratiu els Serveis següents:   
- Servei de Personal.   
- Servei de Coordinació Administrativa, Organització i Mètodes.   
- Servei d?Informació, Reclamacions i Iniciatives.   
- Servei de Gestió Econòmica.   
Dos.-Correspondrà al Servei de Personal el desenvolupament i la gestió de les competències de la Conselleria en matèria de personal i les relacions amb la Direcció General de la Funció Pública.   
Tres.-Al Servei de Coordinació Administrativa, Organització i Mètodes li correspondran l'estudi i la proposta de les reformes encaminades de millorar i perfeccionar els serveis de la Conselleria, així com les referents a la millora de l'òrganització i dels mètodes de treball, atenent fonamentalment el cost i el rendiment; els estudis i les propostes sobre normalització de material i documentació; els assumptes generals, arxiu i Registre General; les publicacions.   
Quatre.-Al Servei d'Informació, Reclamacions i Iniciatives li correspondran la informació administrativa i totes les actuacions escaients per a millorar les relacions de la Conselleria amb els administrats; la tramitació i proposta que en cada cas corresponga, en relació amb les peticions, iniciatives, greuges i queixes.   
Cinc.-Al Servei de Gestió Econòmica li correspondran, amb caràcter general, les funcions a què fa referència el Decret de 5 d'octubre de 1981, pel qual es creen les Oficines Pressupostàries a totes les Conselleries, i en particular l'elaboració de l'avantprojecte de Pressupost del Departament; la proposta sobre ordenació dels pagaments en aplicació de les distintes partides que figuren en els pressupostos; el control pressupostari i la programació d'inversions; la supervisió de la gestió de les taxes de la Conselleria i la centralització de la informació relativa als rendiments. L'estudi, la preparació i la proposta dels contractes en matèria d'obres, serveis i subministraments; les actuacions referents a l'adquisició o lloguer de béns immobles, mantenint la corresponent relació amb el Servei de Patrimoni de la Conselleria d'Economia i Hisenda; la formació i permanent actualització de l'inventari; l?habilitació de personal i material.   
Sis.-En el Gabinet Administratiu quedarà integrada la Unitat d'Intervenció i Comptabilitat, depenent funcionalment de la Intervenció General de la Generalitat Valenciana.   
Article 9.é  
Al Servei Jurídic li correspondran, amb caràcter general, les funcions d'estudi, coordinació, informe i assessorament jurídic del Conseller i dels diferents òrgans de la Conselleria.   
En particular li correspondran les funcions següents: la tramitació i, si convé, l?elaboració de disposicions de caràcter general i circulars que emanen de la Conselleria, així com aquelles que, tot i emanar d'altres Conselleries, han de ser sotmeses a consideració del Ple del Consell; l?emissió d'informes i dictàmens jurídics a sol·licitud del Conseller o d'altres òrgans de la Conselleria. Les compilacions de disposicions vigents i la proposta de refundició i revisió de textos legals; el seguiment de la legislació estatal i d'altres Comunitats Autònomes; els estudis de dret comparat i Jurisprudència; el fons de documentació jurídica; la tramitació dels expedients que siguen suscitats amb motiu de les qüestions de competència i conflictes d'atribucions, així com la tramitació dels procediments relatius a la responsabilitat patrimonial de l'Administració i nul·litats de ple dret. La tramitació i proposta de resolució dels recursos que siguen interposats davant el Conseller o Organs Centrals de la Conselleria.   
Article 10  
Sota la dependència directa del Secretari General Tècnic i amb nivell orgànic de Servei, es crea la Inspecció General de Serveis, a la qual li correspon la coordinació i inspecció de l'acció de les diferents dependències de la Conselleria, en l'aspecte funcional, orgànic i administratiu, adoptant o proposant, si convé, les mesures que estime adients per aconseguir la màxima eficàcia d'aquests. La Inspecció General de Serveis coordinarà les actuacions dels distints òrgans d'Inspecció de la Conselleria.   
Secció IV  
De la Direcció General d'Indústria i Energia  
Article 11  
A la Direcció General d'Indústria i Energia li correspondran el desenvolupament i l'execució de la política de la Conselleria pel que fa a la indústria, energia, mineria i tecnologia.   
La Direcció General d'Indústria i Energia s'estructura en les unitats següents:   
- Unitat de Política Industrial i Tecnologia.   
- Unitat d'Indústria.  
Article 12  
U.-La Unitat de Política Industrial i Tecnologia té a càrrec el desenvolupament de les funcions relacionades amb els instruments de promoció industrial, realització d'estudis sobre la situació conjuntural i estructural de la indústria, promoció de la tecnologia i el disseny, així com la normalització i la qualitat dels productes industrials.   
De la Unitat de Política Industrial depenen els Serveis següents:   
- Servei de Promoció Industrial.   
- Servei de Política Tecnològica.   
Dos.-Correspon al Servei de Promoció Industrial l'elaboració d'estudis i propostes d'actuacions de la Conselleria en ordre a la promoció i el desenvolupament del sector industrial, tant des del punt de vista sectorial com territorial, amb especial esment en la petita i mitjana indústria.   
Tres.-Correspon al Servei de Política Tecnològica les funcions de promoció de la tecnología industrial, informe dels contractes de tecnologia estrangera, promoció del disseny dels productes industrials valencians i elaboració d'estudis i propostes en les matèries de normalització, homologació i qualitat industrials.   
Article 13  
U.-La Unitat d'Indústria té a càrrec el desenvolupament de les funcions relacionades amb el registre d'establiments industrials, protecció del medi ambient industrial, proposta i control d'aplicació de les normes en matèria de seguretat industrial, producció, distribució i consum d'energia, investigació i aprofitament de jaciments miners, en especial les aigües subterrànies, i a més, la direcció, coordinació i inspecció dels Serveis Territorials d'Indústria.   
De la Unitat d'Indústria depenen els Serveis següents:   
- Servei d'Indústria i Seguretat.   
- Servei d'Energia.   
- Servei de Mines.   
- Inspecció de Serveis.   
- Serveis Territorials d'Indústria a València, Alacant i Castelló.  
Dos.-Correspon al Servei d'Indústria i Seguretat la centralització de les dades del Cens d'establiments industrials i de la proposta de les accions necessàries per a l'actualització permanent, l?estudi i la proposta de mesures relatives a la prevenció i correcció de la contaminació produïda per establiments o productes industrials, el control de l'aplicació dels reglaments de seguretat industrial, així com les propostes de noves normes o complement de les existents en aquesta matèria.   
Tres.-Correspon al Servei d'Energia l'anàlisi i la programació energètica en l'àmbit de la Comunitat Valenciana, les funcions relacionades amb la producció, distribució i el consum d'energia en les distintes formes, inclòses les no convencionals i el control dels serveis públics de subministrament d'electricitat, gas i aigua.   
Quatre.-Correspon al Servei de Mines tot allò relacionat amb la Investigació i l'aprofitament dels jaciments minerals, en especial els hidrològics, la proposta de mesures de foment de la minería i el control de l'aplicació dels reglaments de seguretat minera.   
Cinc.-A la Inspecció de Serveis, amb nivell orgànic de Servei, li correspon tot allò referent al funcionament, la coordinació i l'assessorament dels Serveis Territorrials d'Indústria.   
Article 14  
De la Direcció General d'Indústria i Energia dependrà l'Institut per a la Promoció d'Energies Alternatives i Estalvi Energètic.   
Seran funcions de l'Institut les establertes pel Decret de 29 de desembre de 1982.   
Secció V  
De la Dírecció General de Comerc i Consum  
Article 15  
U.-La Direcció General de Comerç i Consum, a la qual correspon el desenvolupament i l'execució de la política de la Conselleria en els sectors de Comerç i Consum, s'estructura en les unitats següents:   
- Unitat de Comerç.   
- Unitat de Competència i Consum.   
A la Unitat de Comerç li correspon la coordinació i la preparació de les mesures orientades d'adequar el marc normatiu del sector comercial als requeriments i les exigències que imposa el desenvolupament general de l'economia i l'elaboració i la proposta d'actuacions en ordre a la promoció i desenvolupament del sector comercial, tant des del punt de vista sectorial com territorial.   
De la Unitat de Comerç dependran els serveis següents:   
- El Servei de Promoció Comercial.   
- El Servei d'Ordenació del Comerç.   
Dos.-El Servei de Promoció Comercial tindrà a càrrec la coordinació, promoció i impulsió de l'activitat de les Cambres de Comerç, Indústria i Navegació i altres òrganismes i institucions comercials; l?autorització, promoció, aprovació, inspecció i examen dels resultats i rendiment de comptes de fires i exposicions comercials, definició de la política firera i, en general, l?adopció i coordinació de les mesures encaminades al foment i desenvolupament del comerç.   
Tres.-Al Servei d'Ordenació del Comerç li corresponen les funcions de preparació de propostes de mesures per a la reforma, modernització i millora de les estructures comercials i dels processos de distribució comercial i de l'ordenació general i sectorial del comerç; tindrà a càrrec la preparació, coordinació i desenvolupament dels programes de formació i perfeccionament professional del comerciant, de formació de titulars de grau mitjà i superior, en aquestes matèries; d'assistència tècnica a l'empresa comercial; de promoció i realització d'estudis sobre les estructures comercials i canals i processos de comercialització, tant sectorialment com territorial; d'estudi i desenvolupament de programes d'ajuda al finançament de projectes destinats a la modernització del comerç i a la creació i millora d'equipaments comercials de tipus col·lectiu; d'assistència en matèria d'establiment i utilització dels espais comercials, la competència de les quals correspon a les corporacions locals; i en general del desenvolupament i l'estudi dels diferents programes i actuacions de la Direcció General en la matèria d'Ordenació del Comerç.   
Article 16  
U.-A la Unitat de Competència i Consum li correspondrà l'elaboració i l'anàlisi de la informació obtinguda sobre els factors que intervenen en la comercialització, distribució i venda de tota mena de productes, prestació de serveis i la preparació de propostes de mesures per al desenvolupament de les diverses activitats en matèria de Disciplina de Mercat i Consum.   
De la Unitat de Competència i Consum dependran els serveis següents:   
- Servei de Competència i Consum.   
- Els Serveis Territorials de Comerç a València, Alacant i Castelló.   
Dos.-Al Servei de Competència i Consum li correspondrà la preparació d'actuacions en matèria d'informació al comerciant i al consumidor; la informació sobre renovació del consum i demanda de productes bàsics, en especial sobre les necessitats de consum d'stocks de productes intervinguts i de distribució control·lada i la proposta de distribució de productes de comercialització intervinguda; el règim de preus; la disciplina de mercat i la defensa del consumidor; la informació sobre les activitats de les Corporacions Locals en matèria d'abastiments i reglamentacions comercials.   
Secció VI  
De la Direcció General de Turisme  
Article 17  
U.-De la Direcció General de Turisme, a la qual correspon el desenvolupament i l'execució de la política de la Conselleria en el sector turisme, dependrà la Unitat de Turisme.   
La Unitat de Turisme tindrà a càrrec la coordinació dels Serveis Territorials de Turisme i assumirà la inspecció dels serveis depenents de la Direcció; actuarà com a òrgan de comunicació amb els altres serveis depenents de la Direcció General i amb els organismes i entitats que es relacionen amb aquesta.   
De la Unitat de Turisme dependran els serveis següents:  
- Servei d'Empreses i Activitats Turístiques.  
- Servei de Promoció i Ordenació del Turisme.  
- Servei d'Afers Generals.   
- Serveis Territorials de Turisme a València, Alacant i Castelló.  
Dos.-Al Servei d'Empreses i Activitats Turístiques li correspondrà la vigilància i aplicació de les normes sobre obertura, classificació i règim dels establiments de les empreses turístiques; tramitació de peticions per a concessions de crèdit; professions i ensenyaments turístics; registre de empreses i activitats turistiques i dels Directors d'aquestes i tramitació dels expedients sancionadors.   
Tres.-Al Servei de Promoció i Ordenació del Turisme li correspondrà la informació, documentació i l'arxiu del material turístic, així com la realització d'estudis i investigacions sobre demanda i oferta turística; la realització d'estudis i informes sobre planejament territorial i l'elaboració de propostes de resolució en l'aplicació de centres i zones d'interés turístic; la selecció i proposta de qualificació de territoris d'ús turístic preferent; l?elaboració d'estudis, plans i informes sobre aquests i la tramitació de les corresponents declaracions; l?aplicació de tècniques per a increment del turisme valencià i la connexió amb òrganitzacions sense finalitats lucratives que cerquen aquesta finalitat; la comercialització turística; control, promoció i supervisió de les agències de viatge i del coneixement i estímul a l'actuació d'Operadors Turístics.   
Quatre.-El Servei d'Afers Generals s'ocuparà de l'elaboració d'estudis i plans d'actuació, assistència tècnica i administrativa al Director General i, en general, les matèries que li siguen encomanades pel Director General o pel Cap de la Unitat de Turisme.   
Secció VII  
Dels Gabinets Tècnics i Informàtics  
Article 18  
Al Gabinet Tècnic li correspondrà l'elaboració de tots els estudis i informes econòmics o tècnics que siguen considerats adients en ordre al funcionament de la Conselleria bé a petició dels distints departaments, bé per iniciativa pròpia; alhora, la recopilació, classificació i manteniment de la informació oportuna, tant per al compliment de les tasques anteriors com per a la difusió.   
Del Gabinet Tècnic dependran els serveis següents:   
- Servei de Conjuntura i Anàlisi.   
- Servei d'Estudis Macroeconòmics i Sectorials.   
- Servei de Documentació i Estadística.   
U.-Al Servei de Conjuntura i Anàlisi li correspondrà l'elaboració, la interpretació i el tractament de dades estadístiques i estudis a molt curt termini, el seguiment dels plans de reconversió i, en l'àmbit de la difusió, la confecció d'un butlletí de conjuntara industrial.   
Dos.-Al Servei d'Estudis Macroeconòmics i Sectorials li correspondrà la confecció d'estudis a mitjà i llarg termini, tant des d'una perspectiva territorial con des d'una perspectiva sectorial. Participació en la Comissió de seguiment de les negociacions amb la CEE.   
Tres.-Al Servei de Documentació i Estadística li correspondrà, en col·laboració amb el Gabinet Informàtic, la recopilació, ampliació i manteniment de les fonts estadístiques i el manteniment de Biblioteca. En col·laboració amb el Gabinet Informàtic hom procedirà a la informatització dels fons bibliogràfics.   
Article 19  
U.-Al Gabinet Informàtic li correspondrà el procés i emmagatzemament de les dades i documents que, generats per les distintes necessitats de tots els serveis d'aquesta Conselleria, siguen necessaris, així com subministrar els recursos necessaris per a la recuperació d'aquests de forma ràpida, automàtica i actualitzada.   
Del Gabinet Tècnic dependran els serveis següents:   
- Servei d'Informació i Gestió.   
- Servei de Formació.   
- Servei de Desenvolupament i Aplicacions.   
Dos.-Al Servei d'Informació i Gestió li correspondrà el manteniment al dia de totes les fonts documentals de productes existents i novetats informàtiques; manteniment actualitzat de tots els productes standard d'aplicacions; el seguiment del desenvolupament de comunicació i les innovacions en aquests; el manteniment de totes les dades estadístiques que els diversos òrgans de la Conselleria puguen recaptar i disposar.   
Tres.-Al Servei de Formació li correspondrà la formació necessària a tot el personal dels distints serveis que hagen de desenvolupar l'operació de les terminals; promocionar la formació en les tècniques de programació d'aquell personal que evidencie aptituds i ho sol·licite, diversificant així el nombre de llenguatges que les diferents tasques necessiten.   
Quatre.-Al Servei de Desenvolupament i Aplicacions li correspondrà el desenvolupament i manteniment de totes aquelles aplicacions que permeten distribuir el servei que aquest Gabinet té encomanat a la resta dels departaments i sectors de la Conselleria.   
Cinc.-El Gabinet Informàtic estarà estretament relacionat amb el Gabinet Tècnic a través dels Serveis de Documentació i Estadística, i serà missió del titular d'aquest la coordinació i planificació dels recursos informàtics i dels esforços que, per a distribuir-los, siguen necessaris.   
DISPOSICIONS DEROGATORIES  
1. Queden derogats el Decret de 17 de juliol de 1978, sobre estructura orgànica de la Conselleria d'Indústria i Comerç; el Decret d?1 de maig de 1981, pel qual es modifica l'estructura orgànica de la Secretaria General Tècnica de la Conselleria d'Indústria i Comerç; el Decret de 9 de juliol de 1980, pel qual es crea la Comissió Executiva de Política Científica i Tecnologia; el Decret de 20 d'agost de 1982, pel qual s'aprova l'òrganització i distribució de competències de la Conselleria de Transports i Turisme, en allò que afecta el sector turisme, i el Decret de 20 de desembre de 1982, pel qual és modificat el de 17 de juliol de 1978.   
2. Totes les altres normes d'igual o inferior rang que s'oposen a allò que estableix aquest Decret.   
DISPOSICIONS FINALS  
Primera  
La determinació de nivells corresponents als distints òrgans serà realitzada a través de les corresponents plantilles orgàniques.   
Segona  
El Conseller d'Indústria, Comerç i Turisme és autoritzat per dictar les disposicions necessàries per al desenvolupament del que estableix aquest Decret.   
Tercera  
Aquest Decret entrarà en vigor el dia de la publicació al Diari Oficial de la Generalitat Valenciana.   
València, a 27 d'octubre de 1983.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI